Становище на Европейския икономически и социален комитет относно „Съобщение на Комисията до Европейския парламент, Съвета, Европейския икономическия и социален комитет и Комитета на регионите — Изграждане на по-силна Европа: ролята на политиките за младежта, образованието и културата“

(COM(2018) 268 final)

относно „Предложение за препоръка на Съвета относно насърчаването на автоматичното взаимно признаване на дипломите за висше образование и за завършен гимназиален етап на средно образование и на резултатите от периоди на учене в чужбина“

(COM(2018) 270 final — 2018/0126 (NLE)

относно „Предложение за препоръка на Съвета за висококачествени системи за образование и грижи в ранна детска възраст“

(COM(2018) 271 final — 2018/0127 (NLE)

и относно „Предложение за препоръка на Съвета относно всеобхватен подход към преподаването и изучаването на езици“

(COM(2018) 272 final — 2018/0128 (NLE)

(2019/C 62/23)

Докладчик: Tatjana BABRAUSKIENĖ

Консултация Европейска комисия, 18.6.2018 г. Правно основание Член 304 от Договора за функционирането на Европейския съюз Компетентна секция секция „Заетост, социални въпроси и гражданство“ Приемане от секцията 26.9.2018 г. Приемане на пленарна сесия 18.10.2018 г. Пленарна сесия № 538 Резултат от гласуването („за“/„против“/„въздържал се“) 117/0/2

1. Заключения и препоръки

ЕИСК:

1.1. приветства инициативата като следваща стъпка към прилагането на европейския стълб на социалните права (ЕССП) с цел да се гарантира правото на равен достъп до качествено и приобщаващо образование, обучение и учене през целия живот. Това е от съществено значение за по-нататъшното и по-тясно сътрудничество между държавите членки, като същевременно се гарантира националната им компетентност в областта на образованието, обучението и ученето през целия живот;

1.2. смята, че новата инициатива би трябвало да бъде част от дългосрочна визия за политиките на ЕС в областта на образованието и обучението през целия живот и във всички аспекти на човешкия живот в рамките на стратегията „Европа 2020“ и стратегическата рамка за европейско сътрудничество в областта на образованието и обучението („Образование и обучение 2020“), както и при подготовката за следващите стратегии на ЕС. Това включва визиите и стратегиите за професионалното образование и обучение и ученето за възрастни;

1.3. подчертава, че образованието следва да се фокусира преди всичко върху цялостното учене, демократичното гражданство и общите европейски ценности , за да се гарантира мир, сигурност, свобода, демокрация, равенство, върховенство на закона, солидарност и взаимно уважение, отворени пазари, устойчив растеж и социално приобщаване и справедливост, като същевременно се зачита и обогатява културното многообразие и се насърчава чувството за принадлежност;

1.4. отбелязва, че ролята на образованието, обучението и ученето през целия живот е да подготвят и подпомагат младите хора и възрастните да бъдат отговорни демократични граждани и да бъдат пригодни за заетост на качествени и производителни работни места в рамките на справедлива заетост, както и да притежават подходящи умения;

1.5. счита, че европейското пространство за образование (ЕПО) следва да бъде приобщаващо по отношение на всички, и поради това насърчава правителствата да предприемат стъпки за постигане на реално приобщаване във формалното и неформалното учене, както и за насърчаване и придаване на значимост на информалното учене ;

1.6. обръща внимание на правителствата, че все още има пропуски по отношение на равния достъп до качествено образование за деца в неравностойно социално-икономическо положение, по-специално малцинствени групи, мигранти, деца с увреждания и деца, живеещи в селски райони в различни региони на Европа. От основно значение е ЕПО да подкрепя активно интеграцията на мигрантите и бежанците в образованието и на пазара на труда, като се поставя специален акцент върху валидирането и признаването на тяхното образование, обучение и професионален опит;

1.7. счита, че за постигането на целите на настоящата инициатива са необходими устойчиви национални инвестиции в образование в размер на над 5 % от БВП за всяка държава , както и подкрепа от наличните инструменти на ЕС за финансиране, включително програмата „Еразъм+“, и процеса на европейския семестър;

1.8. счита, че като част от европейската рамка за ключови компетентности изучаването на езици и валидирането на неформално и информално придобитите езикови умения следва да бъдат подпомагани чрез устойчиви публични финанси. Изучаването на езици следва да бъде насочено към всички — млади хора и възрастни — и да подпомага изпадналите в нужда , като същевременно бъде насърчавано като част от ученето в семейството и подобрявано като част от формалното и неформалното учене;

1.9. подкрепя съдържащия се в предложението призив за повече инвестиции в първоначално и продължаващо професионално развитие на учители по езици с оглед на преодоляването на недостига на квалифицирани учители по езици;

1.10. приветства факта, че предложението е насочено към допълнително насърчаване на правителствата да подобряват достъпа до образованието в ранна детска възраст и неговото качество . В действителност са необходими допълнителни усилия, за да се гарантира равновесие между професионалния и личния живот , правото на всички деца и семейства на висококачествени, финансово достъпни образование и грижи в ранна детска възраст (ОГРДВ), както и за да се вземе под внимание важната роля на учене в семейството , което помага на родителите да придобият увереност в ролята си и допринася за ученето на възрастни;

1.11. подкрепя предложението за работещите в сферата на ОГРДВ да бъде осигурена благоприятна работна среда , както и да бъде повишен техният професионализъм ; настоятелно призовава за гарантиране на привлекателността на преподавателската професия, както и равнопоставеността на жените и мъжете в професията ;

1.12. признава значението на трансграничното признаване на периодите на учене във всички форми на средното и висшето образование и на квалификациите за завършен гимназиален етап на средно образование, придобити в рамките на общото и професионалното образование и обучение, които дават достъп до висше образование в държавата на произход. Мобилността с учебна цел е от решаващо значение за активното участие в обществото и на пазара на труда и следва да бъде повишавана чрез изграждане на доверие в програмите и квалификациите, както и да бъде основана на добре разработени системи за осигуряване на качеството;

1.13. отбелязва, че европейските средства, инструменти и принципи за висше и професионално образование следва да се допълват и да се подпомагат взаимно (Европейска квалификационна рамка (EKP), Европейска система за кредити в професионалното образование и обучение (ECVET), Европейска референтна рамка за осигуряване на качество в професионалното образование и обучение (EQAVET), Европейски регистър за осигуряване на качество във висшето образование (EQAR) и т.н.), като същевременно принципът на резултатите от обучението трябва да бъде изцяло приложен в Европа, така че да се постигне автоматично признаване на мобилността с учебна цел в Европа;

1.14. подчертава, че инициативата следва също така да се фокусира върху признаването на формалното, неформалното и информалното учене в чужбина , и съзнава ролята на заинтересованите страни, социалните партньори и гражданското общество по отношение на признаването на резултати от ученето, както и ролята на предоставящите напътствията служители за подпомагането на процеса; насърчава консултативната група за ЕКР и Европейския център за развитие на професионалното обучение (Cedefop) да подобрят Европейския справочник относно валидирането на неформалното и самостоятелното учене (ВНСУ) и европейските насоки за ВНСУ като стандарти за качество за правителствата, социалните партньори и заинтересованите страни с оглед на подобряване на процесите на валидиране;

1.15. подчертава факта, че постигането на висококачествено и приобщаващо образование в областта на ОГРДВ, подобряването на изучаването на езици и взаимното признаване на дипломите за завършено средно образование трябва да бъдат обсъдени на всички равнища между правителствата, работодателите и синдикалните организации в рамките на ефективен социален диалог заедно с други заинтересовани страни.

2. Политически контекст

2.1. Основната отговорност за политиките в областта на образованието и културата се носи от държавите членки. Въпреки това през годините Европейският съюз е играл важна допълваща роля съгласно предвиденото в член 165 от Договора за функционирането на Европейския съюз. В интерес на всички държави членки е да се използва напълно потенциалът на образованието и културата като движеща сила за създаване на работни места, икономически растеж и социална справедливост, както и за да изживеем европейската си идентичност в цялото ѝ многообразие.

2.2. На Социалната среща на върха през 2017 г. в Гьотеборг беше провъзгласен ЕССП, с който се утвърждава правото на равен достъп до образование, обучение и учене през целия живот, въз основа на съобщението на Комисията COM(2017) 673. Това доведе до приемането на заключенията на Европейския съвет от 14 декември 2017 г., в които държавите членки, Съветът и Комисията се приканват да постигнат напредък по обсъдената в Гьотеборг програма.

2.3. В така наречения първи пакет относно европейското пространство за образование беше предложена Препоръка на Съвета COM(2018) 23 (приета на 22 май 2018 г.), която надгражда върху Парижката декларация относно популяризирането чрез образование на гражданските и общите ценности — свобода, толерантност и недискриминация, приета от министрите на образованието през 2015 г. Тя беше оповестена в съобщението на Комисията COM(2016) 379 от 14 юни 2016 г.

2.4. На 22 май ЕК публикува втория пакет за образованието, включително допълнителни предложения за създаването на ЕПО до 2025 г.

2.5. Настоящото становище на ЕИСК се отнася до втория пакет за образованието , в който се акцентира върху по-нататъшните предизвикателства, които трябва да бъдат преодолени, така че да се постигне висококачествено и приобщаващо ЕПО, като например изучаване на езици, автоматично взаимно признаване на средното образование и качествено образование в ранна детска възраст.

3. Общи бележки

3.1. ЕИСК счита, че създаването на ЕПО с цел по-нататъшно сътрудничество между държавите членки, като същевременно се гарантира националната им компетентност в областта на образованието, обучението и ученето през целия живот, е ключова стратегия, за да се отвърне на социалното, икономическото, демографското, екологичното и технологичното развитие и неговото ускоряване с оглед на постигането на конкурентоспособна интеграция на Европа като икономическа сила в света при същевременно гарантиране на силно социално измерение.

3.2. правото на равен достъп до качествено и приобщаващо общо и професионално образование и ориентиране през целия живот на хората Инициативата представлява отлична следваща стъпка към прилагането на ЕССП, така че да се гарантира ( 1 ) , въз основа на съобщението на Комисията COM(2017) 673, с което се оповестява ЕПО.

3.3. ЕИСК подчертава, че наша обща цел е образованието да се фокусира върху цялостното образование, обучение и учене през целия живот, като се обръща специално внимание на демократичното гражданство и общите европейски ценности и европейска идентичност , за да се гарантира мир, сигурност, свобода, демокрация, равенство, върховенство на закона, солидарност и взаимно уважение, устойчив растеж и социално приобщаване и справедливост, като същевременно се зачитат и обогатяват културното многообразие и чувството за принадлежност към ЕС.

3.4. Макар да подчертава решаващата роля на образованието, обучението и ученето през целия живот при подготовката на младите хора и възрастните за това да бъдат демократични граждани и да бъдат наемани при справедливи условия на качествени работни места , ЕПО следва също така да възприеме приобщаващ подход по отношение на всички, като обръща специално внимание на равнопоставеността на жените и мъжете и насърчава правителствата да предприемат стъпки за постигане на реално приобщаване в областта на формалното, информалното и неформалното учене, като се зачита Конвенцията на Организацията на обединените нации за правата на хората с увреждания (CRPD).

3.5. интеграцията на мигрантите и бежанците в образованието и на пазара на труда със специален акцент върху валидирането и признаването на тяхното образование, обучение и професионален опит. В този смисъл, като припомня своето становище ( 2 ) , ЕИСК счита, че ЕПО следва също да предлага на правителствата начини за предоставяне на активна подкрепа зав образованието и на пазара на труда със специален акцент върху валидирането и признаването на тяхното образование, обучение и професионален опит.

3.6. Необходимо е време, за да бъдат извършени реформи и корекции на системите за образование и обучение. ЕИСК би искал да види новата инициатива като част от дългосрочна визия за политиките на ЕС в областта на образованието, обучението и ученето през целия живот , наречена „европейско пространство за учене през целия живот 2025 г.“, в рамките на стратегията „Европа 2020“ и стратегическата рамка „Образование и обучение 2020“, както и като подготовка за следващите стратегии на ЕС.

3.7. С цел постигането на висококачествено и приобщаващо образование в областта на ОГРДВ, подобряването на изучаването на езици и взаимното признаване на дипломите за завършено средно образование, тези инициативи трябва да бъдат обсъждани на всички равнища между правителствата, работодателите и синдикалните организации в рамките на ефективен социален диалог , заедно с други заинтересовани страни, най-вече учители и други преподаватели, родители, служители по професионално ориентиране и учащи се, но също и общностни структури и организации на гражданското общество.

3.8. „Европейски университети“ като процес „отдолу — нагоре“ с оглед на мотивирането на университетите да изграждат мрежи за създаване на съвместни образователни степени, повишаване на мобилността на учащите се и улесняване на изучаването на езици. Като припомня своето становище приобщаването и многообразието по отношение на създаването на мрежи от преподаватели, изследователи и студенти, както и откриването на възможност за изграждане на мрежи за всички университети, включени в процеса от Болоня. ЕИСК признава инициативатакато процес „отдолу — нагоре“ с оглед на мотивирането на университетите да изграждат мрежи за създаване на съвместни образователни степени, повишаване на мобилността на учащите се и улесняване на изучаването на езици. Като припомня своето становище ( 3 ) , Комитетът насърчавапо отношение на създаването на мрежи от преподаватели, изследователи и студенти, както и откриването на възможност за изграждане на мрежи за всички университети, включени в процеса от Болоня.

3.9. европейската студентска карта, ЕИСК настоява тази инициатива да бъде основана на успешната система на студентските карти и да актуализира вече съществуващите студентски карти. Комитетът припомня своето становище Макар да приема идеята занастоява тази инициатива да бъде основана на успешната система на студентските карти и да актуализира вече съществуващите студентски карти. Комитетът припомня своето становище ( 4 ) , когато отново изтъква факта, че добавената стойност на всяка нова карта трябва да бъде ясно установена и да допълва вече съществуващи.

3.10. За постигането на целите на ЕПО са необходими устойчиви национални инвестиции в образование в размер на над 5 % от БВП за всяка държава , както и подкрепа от инструментите на ЕС за финансиране в следващата МФР, по-специално програмата „Еразъм+“ и ЕФСИ. ЕИСК би искал сред приоритетите на бъдещата програма „Еразъм+“ и бъдещата стратегия на ЕС за младежта да бъдат включени цялостното и приобщаващото образование, обучение и учене през целия живот. ЕИСК приветства ролята на европейския семестър по отношение на подпомагането на структурните реформи с цел подобряване на образователната политика в съответствие с настоящата инициатива.

3.11. Подобряване на преподаването и изучаването на езици

3.11.1. многоезичието да се превърне в истински актив на ЕС . Езиците следва да получат еднаква стойност и поради това следва да се подпомага изучаването както на езиците на ЕС, така и на езиците на държавите извън ЕС. ЕИСК счита, че настоящата инициатива е от съществено значение, тъй като нивата на владеене на език сред учащите се в края на задължителното образование като цяло са ниски, а между държавите членки съществуват много големи разлики ( 5 ) . С оглед на увеличаването на мобилността в рамките на Европа и безпрецедентно високия брой ученици, пристигащи от трети държави и говорещи различни езици, е необходимо преразглеждане на предизвикателствата и възможностите, пред които сме изправени, така чеи поради това следва да се подпомага изучаването както на езиците на ЕС, така и на езиците на държавите извън ЕС.

3.11.2. Училищата се нуждаят от подкрепа, за да създадат многоезична учебна среда , като същевременно постигнат правилния баланс между изучаването на чужди езици и постигането на високо равнище на грамотност и развитие на комуникативни умения на майчиния език (майчините езици). Изучаването на учебни предмети на чужд език може да насърчава мобилността и интеграцията. От съществено значение е по-ефективното използване на цифрови и онлайн инструменти при изучаването на езици. Това изисква да се гарантира тяхното качество и сертифициране, както и достъп до, подкрепа и финансова достъпност за всички, като се взема под внимание фактът, че е възможно хората да се нуждаят от помощ, за да могат да си позволяват, да избират и да използват подходящи инструменти в своя полза.

3.11.3. изучаването на езици от гледна точка на укрепването на взаимното разбирателство, мобилността и следователно европейското гражданство . 64 милиона нискоквалифицирани възрастни трябва да подобрят основните се умения, включително езиковите си умения ЕИСК приветства поставения акцент върхуот гледна точка на укрепването наи следователно. 64 милиона нискоквалифицирани възрастни трябва да подобрят основните се умения, включително езиковите си умения ( 6 ) , така че да бъдат активни европейски граждани, да запазят работните си места и да подобрят перспективите си за заетост. За отделните хора изучаването на езици създава лични и професионални възможности. По отношение на обществото то насърчава културната осведоменост, взаимното разбирателство и социалното сближаване, а за предприятията работниците с езикови и междукултурни компетентности спомагат за техния успех и техния растеж на световните пазари.

3.11.4. Изучаването на езици следва да бъде насочено към всички и да подпомага изпадналите в нужда , като същевременно се подобрява като част от формалното, неформалното и информалното учене , въвежда се като част от Европейската рамка за ключови компетентности и се подпомага чрез устойчиви публични финанси .

3.11.5. изучаването на езици за всички — от ранна възраст до след пенсионирането, като се обръща специално внимание върху първоначалното професионално образование и обучение и продължаващото образование и обучение , висшето образование и ученето за възрастни. В Насоките за заетостта за 2018 г. ( 7 ) се предлага „да се насърчава мобилността на учащите се и работещите, за да се повиши нивото на уменията, които спомагат за пригодността за заетост, и за да се използва пълният потенциал на европейския пазар на труда“. Липсата на езикови компетентности може да бъде считана за основна пречка пред мобилността. ЕИСК подчертава, че предложението следва да бъде насочено към учащите се далеч отвъд рамките на задължителното образование и да поставя акцент върху— от ранна възраст до след пенсионирането, като се обръща специално внимание върху, висшето образование и ученето за възрастни.

3.11.6. Политиката в областта на изучаването на езици следва да бъде насочена към преподаване на „учене чрез практика“ , посредством обмен на студенти, доброволчески и други дейности, като например за Европейския корпус за солидарност, подпомагани от настоящите и бъдещите програми „Еразъм+“.

3.11.7. Недостигът на квалифицирани учители по езици представлява наистина сериозен проблем и ЕИСК приветства съдържащия се в предложението призив за повече инвестиции в първоначално и продължаващо професионално развитие на учители по езици, така че да отговарят на изискванията за професионална квалификация на държавите от ЕС.

3.12. Висококачествени системи за образование и грижи в ранна детска възраст

3.12.1. Референтният показател на стратегията „Образование и обучение 2020“ за участието в ОГРДВ на 95 % от децата на възраст между 4 години и задължителната училищна възраст е почти постигнат. Въпреки това 17 млн. деца от над 32 милиона деца под възрастта за задължително започване на училище в ЕС все още нямат достъп до предлагането на услуги в ранна детска възраст. Освен това все още съществуват пропуски по отношение на равния достъп за деца от среда в неравностойно социално-икономическо положение, по-специално малцинствени групи, мигранти, деца с увреждания и деца от селските райони и различни региони на Европа.

3.12.2. ЕИСК приветства факта, че предложението е насочено към допълнително насърчаване на правителствата да подобряват достъпа до образованието в ранна детска възраст и неговото качество. В действителност са необходими допълнителни усилия, за да се гарантира, че висококачествените, финансово достъпни ОГРДВ са право на всички деца и семейства. Висококачествените услуги играят решаваща роля за подобряване на образователните резултати, включително за развитието на социални компетенции. Включването във висококачествено ОГРДВ води до постигането на по-добри основни умения и представлява сериозен превантивен инструмент срещу преждевременното напускане на училище.

3.12.3. Предложението за директива относно равновесието между професионалния и личния живот на родителите и лицата, полагащи грижи ЕК подчертава високата степен на съгласуваност с други политики на Съюза. ЕИСК оценява особено високо връзката с ( 8 ) , в което се отчита необходимостта от предоставяне на качествени официални услуги за полагане на грижи в цяла Европа. ЕИСК подкрепи това взаимодействие в много от своите становища с оглед на повишаването на участието на жените на пазара на труда и намаляването на неоправданите разлики в заплащането на жените и мъжете, както и вземането под внимание на важната роля на ученето в семейството, което помага на родителите да придобият увереност в ролята си и допринася за ученето на възрастни.

3.12.4. Работещите в сферата на ОГРДВ следва да бъдат подпомагани да повишават своя професионализъм и да развиват благоприятна работна среда. Първоначалното образование и продължаващото професионално развитие на учителите в сферата на ОГРДВ следва да се отличават с високо качество, като същевременно се удовлетворяват потребностите на преподавателите и децата, например във връзка с това как да се гарантира приобщаване чрез преподаването на демократични ценности.

3.12.5. Съгласно ОИСР (2015 г.) ( 9 ) в преподавателската професия се наблюдава сериозен дисбаланс между половете, тъй като 7 от 10 учители са жени. В държавите от ОИСР (2015 г.) 97 % от учителите в сферата на предучилищното образование и 83 % от учителите в началното образование са жени, докато само 43 % от преподавателите във висшите учебни заведения са жени. Дисбалансът между половете на служителите и привличането на повече учители мъже, за да се осигурят мъжки ролеви модели сектора на ОГРДВ, са въпроси, които все още налагат спешни действия, тъй като дисбалансът между половете е свързан със съществуващите статут, заплащане и условия на труд на учителите в този сектор.

3.13. Автоматично взаимно признаване на дипломи и периоди на учене в чужбина

3.13.1. ЕИСК приветства факта, че инициативата има за цел да гарантира, че всеки студент, учащ се в дуална система на обучение, или ученик, който е участвал в образователна дейност в чужбина, било за придобиване на квалификация или в рамките на мобилност с учебна цел, може да разчита на автоматично признаване на тази дейност за целите на по-нататъшното учене. Мобилността с учебна цел насърчава компетентностите и опита, които са от решаващо значение за активното участие в обществото и на пазара на труд, и следва да бъде повишавана чрез насърчаване на доверието в учебните програми и квалификациите.

3.13.2. С цел избягване на повтарянето на цели училищни години/периоди, ЕИСК подчертава значението на трансграничното признаване на периодите на учене в средното и висшето образование, както и квалификациите за завършен гимназиален етап на средно образование, които дават достъп до висше образование в държавата на произход.

3.13.3. признаването на формалното, неформалното и информалното учене в чужбина, и съзнава ролята на заинтересованите страни, социалните партньори и гражданското общество по отношение на признаването на резултати от следването и ученето Европейския регистър за ВНСУ ( 11 ) и европейските насоки за ВНСУ ЕИСК подчертава, че инициативата следва да бъде съсредоточена и върхуи съзнава ролята на заинтересованите страни, социалните партньори и гражданското общество по отношение на признаването на резултати от следването и ученето ( 10 ) . Във връзка с това Комитетът припомня важната роля на Препоръката на Съвета от 20 декември 2012 г. относно валидирането на неформалното и самостоятелното учене (ВНСУ) и по-нататъшното подобряване на националните системи за валидиране. ЕИСК насърчава консултативната група за ЕКР и Cedefop да подобряват ( 12 ) като стандарти за качество за правителствата, социалните партньори и заинтересованите страни с оглед на усъвършенстването на процесите на валидиране. Следва да се обърне специално внимание на разбирането на необходимите условия, синергии и ползи от подобряването на координацията между ВНСУ и услугите за предоставяне на ориентиране и консултиране ( 13 )

3.13.4. Възможностите за преминаване между професионалното и висшето образование и доверието между тях продължават да бъдат предизвикателство в различните държави, както и вътре в дадена държава. Академичното и професионалното образование следва да имат еднаква стойност. Европейските средства и инструменти и принципи за висше и професионално образование следва да се подпомагат взаимно (EKP, ECVET, EQAVET, EQAR и т.н.), като същевременно принципът на резултатите от ученето трябва да се прилага изцяло, така че да се постигне автоматично признаване на мобилността с учебна цел в рамките на Европа.

Брюксел, 18 октомври 2018 г. Председател на Европейския икономически и социален комитет Luca JAHIER

(1) ОВ C 173, 31.5.2017 г., стр. 1.

(2) ОВ C 264, 20.7.2016 г., стр. 19.

(3) ОВ C 71, 20.7.2016 г., стр. 11.

(4) ОВ C 132, 3.5.2011 г, стр. 55.

(5) Евридика: Key Data on Teaching Languages at School in Europe (Ключови данни за преподаването на езици в училище в Европа) — издание 2017 г.

(6) CEDEFOP (2017 г.). Investing in skills pays off: The economic and social cost of low-skilled adults in the EU („Инвестициите в умения се възвръщат: икономическата и социалната цена на нискоквалифицираните възрастни в ЕС“). Люксембург: Служба за публикации на Европейския съюз. Изследване на Cedefop, № 60.

(7) https://ec.europa.eu/info/publications/2018-european-semester-employment-guidelines_bg

(8) COM(2017) 253 final — 2017/085 (COD).

(9) ОИСР: Education at a Glance (Поглед върху образованието), 2017 г.

(10) ОВ C 13, 15.1.2016 г., стр. 49.

(11) http://www.cedefop.europa.eu/en/events-and-projects/projects/validation-non-formal-and-informal-learning/european-inventory

(12) http://www.cedefop.europa.eu/en/publications-and-resources/publications/3073

(13) Cedefop (предстоящо), Валидиране на неформалното и информалното учене и професионално ориентиране.